મોહાલી, 22 મેઃ લેંડલ સિમન્સની શતકીય ઇનિંગની મદદથી મુંબઇ ઇન્ડિયન્સે મોહાલી ખાતે રમાયેલી આઇપીએલ 7ની મેચમાં કિંગ્સ ઇલેવન પંજાબને સાત વિકેટથી હરાવીને પ્લે ઓફ માટે ક્વોલિફાય થવાની આશાને જીવંત કરી નાંખી છે. સિમન્સે પોતાની ટી-20 કારકિર્દીની શાનદાર ઇનિંગ રમતા 61 બોલમાં 14 ચોગ્ગા અને બે છગ્ગાની મદદથી અણનમ 100 રન બનાવ્યા. મુંબઇની ટીમને 157 રનનો લક્ષ્યાંક મળ્યો હતો. જેને તેણે ત્રણ વિકેટ ગુમાવીને હાંસલ કરી લીધો હતો. શાનદાર બેટિંગ કરવા બદલ સિમન્સને મેન ઓફ ધ મેચ જાહેર કરવામાં આવ્યો હતો.